Holmi rajoon
Holmi rajoon on haldusüksus (munitsipaalrajoon) Venemaal Novgorodi oblasti lõunaosas. Piirneb läänes Pihkva ja lõunas Tveri oblastiga. Rajoonis on Holmi linn ja 16 külaasundust (сельское поселение). Külaasundustes on 144 asulat. Rajooni rahvaarv on umbes 5900, sellest 3700 inimest elab linnas ja 2200 maal. Lääneosas asub 1994. aastal soomaastiku kaitseks loodud Rdeiski looduskaitseala.